আক্কেল সাহেব বুঝতে পারলেন, পরিস্থিতি এবার ভয়াবহ রূপ ধারণ করতে যাচ্ছে। তিনি এবার শীতল হয়ে বউয়ের অগ্নিমূর্তিতে জল ঢালতে শুরু করলেন- দেখ, 'বেপরোয়া' যে শুধু গাড়ির ড্রাইভারকে বলা হয়, এটা আসলে গুজব। এ শব্দটি অনেক ক্ষেত্রেই প্রযোজ্য। তবে তোমার ক্ষেত্রে নয়। এটা তোমাকে বলা আসলে ঠিক হয়নি। ধনী লোকের অনেক আদুরে সন্তান আছে যারা আহদ্মাদে চৌরঙ্গ। মা-বাবা-অভিভাবকদের তোয়াক্কা করে না, যা খুশি তাই করে বেড়ায়, তাদেরও 'বেপরোয়া' স্বভাবের বলা হয়। তুমি শুধু শুধু মন খারাপ কর না।